BOKMÅL

# Disposisjon – romantolkning

**Overskrift**

**Innledningen *kan* inneholde**

* presentasjon av forfattere og tekster
* kort, foreløpig tolkning av teksten (hvis flere: en sentral likhet eller forskjell)

**Hoveddelen *kan* inneholde**

* hvis sammenligning av to eller flere romaner: avklaring, problemstilling og det du ønsker å legge vekt på ved romanen(e) som sammenfaller, og definisjon av fagbegreper som er spesielt viktige i tolkningen din (for eksempel ordene «skyld» eller «mannsrollen»)
* kort referat av den ytre handlingen i romanen (hvis sammenligning: et lite avsnitt for hver tekst)
* komposisjon, eventuelle parallellhistorier, stedene der historien foregår
* persongalleri (hvem som er med i romanen, og deres funksjon)
* sammenheng mellom virkemidler og tema, med korte sitater som forklares både før og etter sitatene
* utforskning av tekstene i lys av litteraturhistorisk kontekst

**Avslutningen *kan* inneholde**

* oppsummering og utdypning av det du har funnet ut om det du har lagt vekt på i romanen (eller problemstillingen, ved to eller flere romaner)

**Kildeliste**

* Se side 26 for korrekt kildeføring.

# Førskrivingsskjema – romantolkning

|  |  |
| --- | --- |
| **Se etter dette** | **Tekst** |
| **Kontekst**Hva slags tid er romanen skrevet i? |  |
| **Handlingsreferat**Kort referat fra *hele* den ytre handlingen, fra A til Å. Bare «skjelettet» – ikke «kjøttet». |  |
| **Konflikt/vendepunkt**Hva er det som står på spill? Hvem har noe å tape/vinne? |  |
| **Tema**Hva handler romanen om på et dypere plan? |  |
| **Personer og miljø**Hvem? (Hvorfor er de med, hvilken funksjon har de i forhold til de andre, hvem er hovedperson/bipersoner?) Hvor foregår handlingen (flere steder)?Når foregår handlingen (flere tider)? |  |
| **Oppbygning**Kapittel-/del-inndeling? Endrer innholdet i kapitlene eller boka seg etter noe bestemt mønster? Finnes det brudd? Vendepunkt? Spenningstopp(er)? Hvem har synsvinkelen? Parallellhistorier? Gjentagelser, kontrasterende kapitler? Hopp i tid og sted? Fragmentarisk/lineær/sirkel- komposisjon?  |  |
| **Virkemidler**Positive og negative ord, spesielle ord og bilder, symboler, kontraster, gjentagelser på ordnivå, stil (humor, alvorlig uten humor, ironi, tankestrømteknikk, bruk av replikker, dialekt osv.) |  |
| **Problemstilling**Hva vil du legge vekt på i analysen din? (Ved flere romaner: lurt å sammenligne romaner som har noen likheter.) |  |
| **Kildeliste**Bare kilder som er *aktivt* brukt i analysen, skal settes opp. |  |

# Eksempel på utfylt skjema fra Vg3-boka – romantolkning

# S. 93:

Skjemaet er fylt ut for romantolkning av Malin Rønnings *Skabelon*.

